Itt az Applepay | Világgazdaság
2019. 05. 21. 10:12 ↻ 2019. 05. 21. 10:53 Nagy László Nándor	Vállalati Hírek | Vállalatok
A mai naptól nemcsak androidon, de Apple készülékeken is elérhetővé vált a mobilfizetés
– jelentette be Csányi Péter, az OTP Bank ügyvezető igazgatója. Az Applepay fizetés egyelőre az OTP kártyák virtualizálásával megoldható, a Simple-rendszerben virtualizált kártyájával egyelőre nem megoldható az Iphone fizetés.
Az Applepay rendszerén eddig 2 milliárd tranzakció futott világszerte, a szolgáltatás közel 30 országban érhető el. Egyelőre csak MasterCard kártyával oldható meg a virtualizálás, a telefonnak pedig legalább iPhone 6-osnak kell lennie. A fizetéshez a telefon feloldása szükséges,
A bevezetésnél látni kell, hogy az Apple-nek is volt egy ütemterve a bevezetésre, emellett pedig sok körös egyeztetésnek kellett megelőznie a mostani bejelentést. Az OTP statisztikák és felmérések szerint úgy számol, hogy 500 ezer olyan ügyfele van, akik Iphone telefont használnak, a bank reményei szerint viszonylag gyorsan elterjed majd a szolgáltatás ezen ügyfelek között.